कृषि वैज्ञानिकों ने बताए डेयरी प्रबंधन के गुर
नीमराना. प्रशिक्षण में मौजूद कृषक।
डेयरी प्रबंधन पर चार दिवसीय प्रशिक्षण संपन्न
भास्करन्यूज | नीमराना
पीएनबीकृषक प्रशिक्षण केंद्र पर शनिवार को किसानों के लिए डेयरी प्रबंधन प्रशिक्षण कार्यक्रम का समापन हुआ। केंद्र के निदेशक एमएल शर्मा ने बताया कि इस प्रशिक्षण में राष्ट्रीय कृषि अनुसंधान संस्थान करनाल से प्रधान वैज्ञानिक डॉक्टर गोपाल सांखला, डा. एसएस लठवाल कृषि विज्ञान केंद्र बानसूर से डा. अरविंद वर्मा एवं संदीप रस्तोगी, राजकीय पशु चिकित्सालय शाहजहांपुर के प्रभारी डा. प्रकाशवीर यादव ने प्रशिक्षण ले रहे 35 किसानों को डेयरी प्रबंधन पर जानकारी दी। डा. गोपाल सांखला ने गाय एवं भैंस की विभिन्न प्रजातियों एवं इनके चयन रखरखाव, डेयरी फार्म चलाने के बारे में बताया। प्रशिक्षणार्थियों को कालीपहाड़ी स्थित श्री सतीश के डेयरी फार्म का भ्रमण करा प्रायोगिक रूप से जानकारी प्रदान की। केन्द्र निदेशक एमएल शर्मा ने बैंक की डेयरी ऋण योजना जिसमें मार्जिन, प्रतिभूति, पुर्नभुगतान आदि के बारे मे किसानों को जानकारी प्रदान की
समापन समारोह पर पीएनबी के अग्रणी जिला प्रबंधक अलवर आरबी अग्रवाल ने किसानों से कार्यक्रम की फीडबैक ली। केंद्र पर आए सभी किसानों को राष्ट्रीय कृषि अनुसंधान संस्थान की ओर से मिनरल मिक्सचर के पैकेट बांटे गए। समापन दिवस पर एग्रीकल्चर स्किल कौंसिल ऑफ इंडिया गुड़गांव से आए प्रतिनिधि विरेंद्र सिंह ने किसान प्रशिक्षणार्थियों का एसेसमेंट टेस्ट लिया।
hin_Deva hin_Deva hin_Deva bho_Deva hin_Deva hin_Deva